# Adásvételi keretszerződés

***1. A SZERZŐDŐ FELEK***

**Név**: Kiskunsági Víziközmű-Szolgáltató Kft.

**Székhely**: 6400 Kiskunhalas, Kőrösi út 5.

**Képviselő**: Mátyus Zoltán ügyvezető

**Cégjegyzékszám:** 03-09-126654

**Adószám**: 24688886-2-03

**Statisztikai azonosító:** 24688886-3600-113-03

**Bankszámlaszám**: 11732064-20050461

mint **Vevő** – továbbiakban: Vevő –

másfelől:

**Név**: ……………

**Székhely**: ……………

**Képviseli**: ……………

**Cégjegyzékszám**: ……………

**Adószám**: ……………

**Statisztikai azonostó:** ……………

**Bankszámlaszám**: ……………

mint **Eladó** – továbbiakban: Eladó –

között (együttesen a továbbiakban: Felek) az alulírott napon az alábbiak szerint (továbbiakban: Keretszerződés)

***2. ELŐZMÉNYEK***

* 1. Felek megállapítják, hogy Vevő 2023. május 17. napján beszerzési eljárást indított „Munkaruhák beszerzése” tárgyban. Az eljárás nyertese az Eladó, mint ajánlattevő lett. Felek a jelen keretszerződést a beszerzési eljárásban a Vevő, mint ajánlatkérő ajánlati felhívása és dokumentációja, valamint az Eladó, mint nyertes ajánlattevő ajánlata szerint kötik meg.

***3. A KERETSZERZŐDÉS TÁRGYA ÉS A TELJESÍTÉS HELYE***

* 1. Jelen keretszerződés tárgya a beszerzési eljárás műszaki leírásában rögzített munkaruhák szállítása egyedi megrendelések alapján a jelen keretszerződésben foglalt feltételek szerint. A munkaruhák megnevezése, és egységára a keretszerződés elválaszthatatlan mellékletét képező pénzügyi ajánlatban részletesen szerepel.

***4. Eladó feladatai***

* 1. Eladó köteles a munkaruhákat hiánytalanul, sértetlen csomagolásban, határidőre a Vevő által megjelölt, működési területén található teljesítési helyekre szállítani.
  2. Eladó köteles a munkaruhák rendeltetésszerű használatához, felhasználásához szükséges mindennemű tájékoztatást és információt írásban (használati útmutató) megadni.

* 1. Eladó szavatol azért, hogy harmadik személynek a munkaruhák tekintetében nincs olyan joga, amely a Vevő tulajdonszerzését akadályozza vagy korlátozza.
  2. A keretszerződés teljesítése során Eladó köteles a teljesítéssel kapcsolatos minden dokumentumot (így például, de nem kizárólag: jótállási jegyek, szállítólevél, leírás) magyar nyelven (is) Vevőnek átadni.

***5. Vevő feladatai***

* 1. A munkaruhák szállításához kapcsolódó egyeztetések elvégzése az Eladóval.
  2. Egyéb, a szállítás során felmerülő, a teljesítés zavartalan biztosítása érdekében felmerülő helyszíni igények biztosítása, biztosíttatása (pl. bejutás, ott tartózkodás, helyi ismerettel rendelkező személyzet jelenlétének biztosítása, stb.)

***6. Szállítási feltételek és határidő***

* 1. A keretszerződésben meghatározott munkaruhák átadásának határideje: az egyedi megrendelés leadását követő 14 nap vagy az e-mailben előzetesen egyeztetett határidő.
  2. A munkaruhák fuvareszközről történő lerakása és rendeltetési helyükön történő elhelyezése saját költségére és veszélyére Eladó kötelezettsége. A kicsomagolás során tapasztalt sérülésekről vagy hiányokról szerződő felek jegyzőkönyvet vesznek fel.
  3. A munkaruhák elvesztéséből vagy megrongálódásából, illetve bármely más okból eredő kárveszély az Eladóról a Vevőre az átadás-átvételről felvett jegyzőkönyv felek általi aláírásával száll át.
  4. A Vevő szerződésszerű teljesítés vagy rendeltetésszerű használatot befolyásoló problémák esetén az Eladónál jogosult kifogással élni.
  5. Az Eladó a kifogás benyújtását követő 10 napon belül köteles az indokolt jogszerű kifogás szerint teljesíteni.
  6. Amennyiben a szerződő Felek valamelyike nem tud szerződésszerűen teljesíteni, köteles a másik Felet az akadály felmerülése után, annak megjelölésével haladéktalanul, de legkésőbb három napon belül írásban értesíteni. Ebben az esetben a Felek meghatalmazott képviselői közösen állapítják meg az akadály következményei viselésének és elhárításának feltételeit, azt írásban rögzítik, és jelen keretszerződéshez csatolják.
  7. Az Eladó köteles a Vevőt haladéktanul értesíteni minden olyan körülményről, amely a megbízatás eredményességét vagy kellő időre való elvégzését veszélyezteti, vagy gátolja. Az értesítés elmulasztásából eredő kárért felelős. Ezen kötelezettség a Vevőt is terheli az Eladóval szemben, elmulasztásáért ugyancsak kártérítéssel tartozik.

***7. Késedelmes teljesítés***

* 1. Késedelmes teljesítésnek kizárólag az Eladónak felróható ok miatt bekövetkezett, a 6.1. pontban feltüntetett határidőnél későbbi időpontban történő teljesítést kell tekinteni.
  2. Vevő nem tekinti késedelmes teljesítésnek a határidő utáni teljesítést, amennyiben az a végfelhasználó igényei miatt következik be és ezt a tényt végfelhasználó, Vevő és Eladó közös jegyzőkönyvben rögzítik.
  3. Eladó az általa okozott késedelmes teljesítés esetén a késedelemmel érintett szállítás ellenértékének 1%-a/naptári nap késedelmi kötbért köteles fizetni.
  4. A késedelmes teljesítés esetére szóló kötbér érvényesítése a teljesítés követelését nem zárja ki. Vevő a kötbérigény érvényesítésére számlát állít ki.
  5. Amennyiben a kötbér mértéke eléri jelen keretszerződés összértékének 15 %-át, úgy a Vevőnek jogában áll a keretszerződéstől egyoldalú nyilatkozattal elállni. Ebben az esetben Eladó kártérítésre, egyéb felmerülő költségei megtérítésére semmilyen jogcímen igényt nem támaszthat.
  6. A végfelhasználó, illetve közreműködő harmadik fél késedelmes rendelkezésre állása, illetve a feltételek késedelmes biztosításából fakadó csúszásokért az Eladó nem vonható felelősségre.

***8. Ellenőrzések és vizsgálatok***

A Vevő a munkaruhák átadása-átvétele során jogosult elvégezni a vizsgálatokat annak megállapítása végett, hogy a termékek megfelelnek-e a keretszerződésben foglalt feltételeknek. Ha az átadás-átvétel során a Vevő azt állapítja meg, hogy a munkaruhák nem felelnek meg a keretszerződésben foglaltaknak, akkor a Vevő a problémák megszűntetését követelheti, és megjelölheti annak határidejét, az Eladó pedig köteles a Megbízó által megjelölt igényt haladéktalanul és térítésmentesen kielégíteni. Amennyiben Eladó nem képes a keretszerződésnek megfelelő munkaruhák szállítására, Vevő az érintett munkaruhák értékének 15 %-ának megfelelő meghiúsulási kötbérre jogosult.

***9. VÉtELÁR, fizetési feltételek***

* 1. Eladót jelen keretszerződésbe foglalt munkaruhák szállításáért, és feladatok teljesítéséért Eladó pénzügyi ajánlatában foglalt ellenérték/munkaruha + áfa vételár illeti meg. Az áfa tekintetében a mindenkori jogszabályi rendelkezések az irányadók.
  2. Vevő előleget nem biztosít.
  3. Az egyedi megrendelések alapján történő teljesítésekről Eladó teljesítésenként nyújthat be számlát. A vételár tartalmazza a szerződésszerű teljesítéssel kapcsolatos valamennyi költséget, díjat, valamennyi szolgáltatás ellenértékét. Eladó más jogcímen ellenérték felszámítására nem jogosult.
  4. A kifizetés utólag történik a jogszabályoknak megfelelő számla alapján a Ptk. 6:130.§ figyelembe vételével, … napos fizetési határidővel az Eladó 11732112-20006778-00000000 számú bankszámlájára.
  5. Amennyiben Vevő fizetési kötelezettségének a nem megfelelően kiállított számla, vagy az azt alátámasztó iratok hiánya miatt nem tud eleget tenni, úgy ez az Eladó késedelmi kamat iránti követelését kizárja.
  6. Fizetési késedelem esetén a Vevő a Ptk. 6:155. § szerinti késedelmi kamatot fizeti Eladónak.

***10. Szavatosság, jótállás***

* 1. Az Eladó szavatolja, hogy a munkaruhák alkalmasak a rendeltetésszerű használatra, valamint mentesek mindenfajta fejlesztési, anyagbeli, kivitelezési, illetve az Eladó vagy közreműködői tevékenységgel vagy mulasztással bármilyen módon összefüggő hibáktól.
  2. Az Eladó a munkaruhákra a gyártói előírásokban, valamint kötelezettségvállalásokban, illetve jogszabályokban meghatározott, de legalább 6 hónap jótállási kötelezettséget, valamint a gyártói előírásokban, valamint kötelezettségvállalásokban, illetve jogszabályokban meghatározott szavatosságot vállal a teljesítés időpontjától számítva.
  3. A Vevő köteles írásban haladéktalanul értesíteni az Eladót a szavatosság, illetve a jótállás alapján érvényesíteni kívánt bármilyen igényéről.

***11. Vis maior***

A vis maior azon fennállása esetén, amely a keretszerződés teljesítését lehetetlenné teszi, a lehetetlenülés szabályai vonatkoznak. Ha a vis maior nem teszi lehetetlenné a keretszerződés teljesítését, de késlelteti azt: a teljesítési határidő meghosszabbodik a vis maior okozta késedelem időtartamával. A vis maiorról haladéktalanul értesíteni kell a másik felet. Az ennek elmulasztásából eredő kár a mulasztó felet terheli.

***12. A keretszerződés hatálya és megszűnése***

Ezen keretszerződés **2023. január 1. napján lép hatályba és 2024. december 31. napjáig hatályos.**

***13. A KERETSZERZŐDÉS MÓDOSÍTÁSA ÉS MEGSZÜNTETÉSE***

* 1. A Felek a keretszerződést kizárólag írásban, közös megegyezéssel módosíthatják.
  2. Ha a jelen keretszerződés egyes kikötései érvénytelenek, vagy érvénytelennek minősülnének, ezen érvénytelenség nem érinti a keretszerződés egészét. A keretszerződés érvénytelenséggel nem érintett rendelkezései érvényben maradnak és kikényszeríthetők, az érvénytelen rendelkezés helyett a rendelkezéshez legközelebb álló hatályos, a Felek közötti jogviszonyra vonatkozó szabályt kell alkalmazni, kivéve, ha az érvénytelen vagy annak minősített rendelkezések nélkül a keretszerződést a Felek egyáltalán nem kötötték volna meg.
  3. A Vevő a Keretszerződéstől elállhat a Ptk.-ban és a Keretszerződésben meghatározott eseteken kívül:

(1) ha az Eladó megszegi valamely alapvető kötelezettségét,

(2) az Eladó felszámolását rendelik el.

(3) ha már előre látható, hogy az Eladó a Keretszerződésben meghatározott bármely teljesítési határidőt több, mint 30 nappal el fogja mulasztani.

* 1. A keretszerződés annak hatálya alatt rendes felmondással nem szüntethető meg, azonban közös megegyezéssel igen.

***14. Együttműködési kötelezettség***

* 1. Szerződő felek és képviselőik folyamatosan együttműködnek jelen keretszerződésben meghatározott feladatok maradéktalan teljesítése érdekében.
  2. Az együttműködés magában foglalja a folyamatos információcserét, a szükségszerű tájékoztatást, egyeztetéseket, konzultációkat ilyen irányú kérés hiányában is.
  3. Szerződő felek kötelesek egymást haladéktalanul tájékoztatni minden olyan körülményről, amely a keretszerződés teljesítését érinti, különösen azokról, melyek a keretszerződés határidőben történő teljesítését akadályozhatják, vagy veszélyeztethetik.
  4. Kapcsolattartásra kijelölt személyek

A Vevő részéről:

név: Kuti Zoltán (Kiskőrösi Üzemmérnökség)

telefon: + 36 20 667 1666

Horváth János (Kiskunhalasi Üzemmérnökség)

telefon: + 36 20 771 6405

Szabó László (Kalocsai Üzemmérnökség)

telefon: + 36 30 603 4006

cím: 6400 Kiskunhalas, Kőrösi út 5.

fax: + 36 77 421 030

e-mail: kiskunviz@kiskunviz.hu

Az Eladó részéről:

név: ………………

cím: …………………….

telefon: + 36 ………………..

fax: + 36 ……………….

e-mail: ………………………

* 1. A felek az értesítéseiket ajánlott postai küldeményként, vagy faxon, vagy kézbesítő útján, vagy elektronikus úton kötelesek a másik félhez eljuttatni.
  2. A felek a képviselőik személyében és/vagy az értesítési címükben bekövetkezett változásokat kötelesek a másik féllel közölni.

***15. Záró rendelkezések***

* 1. Mindkét fél kötelezettséget vállal arra, hogy a másik fél kifejezett előzetes engedélye nélkül, akár a keretszerződés fennállása alatt, akár annak megszűnése után, nem fed fel más személy számára, vagy egyéb módon nem használ fel olyan, a másik félre vonatkozó bizalmas információt, amely a keretszerződés alapján jutott közvetlenül, vagy közvetetten tudomására, kivéve, ha a felhasználás célja a keretszerződésen vagy jogszabályon alapuló jogok érvényesítése vagy kötelezettségek teljesítése. A felek gondoskodnak arról, hogy alkalmazottaik, megbízottjaik, és alvállalkozóik megismerjék és betartsák a jelen pont rendelkezéseit. A jelen pont rendelkezései túlélik a keretszerződés megszűnését és nem lehetnek ellentétben a közpénzek felhasználásának nyilvánosságát biztosító vonatkozó jogszabályok rendelkezéseivel.
  2. Felek megállapítják, hogy amennyiben akár Vevő, akár Eladó személyében jogutódlás következik be, úgy jelen keretszerződés a jogutódok vonatkozásában változatlan feltételekkel hatályban marad.
  3. Eladó köteles Vevőt értesíteni, ha a keretszerződés tárgyának a maradéktalan teljesítését megelőzően társaságánál tulajdonosváltozásra, illetőleg jogutódlásra, jelen keretszerződés teljesítésére kihatással lévő jogok és kötelezettségek átszállására, szétválásra, összeolvadásra vagy beolvadásra kerül sor, illetve ha a Vállalkozóval szemben felszámolási-, csőd, vagy végelszámolási eljárást kezdeményeztek, avagy fizetésképtelenséggel fenyegető helyzet alakult ki.
  4. A Szerződő Felek esetleges vitáikat megkísérlik a 14.4. pontban írott képviselőiken keresztül előzetes egyeztetéssel rendezni, azonban annak elkerülhetetlenségekor alávetik magukat a Vevő székhelye szerint illetékes bíróság illetékességének.
  5. A jelen keretszerződésben nem szabályozott kérdések tekintetében a Ptk. vonatkozó rendelkezései, továbbá a tárgykört szabályozó jogszabályok mindenkor hatályos előírásai az irányadóak.
  6. Ezen keretszerződés készült 3 (három) eredeti példányban.
  7. A keretszerződést a szerződő felek felolvasás és kölcsönös értelmezés után – jogosított képviselőiken keresztül – mint akaratukkal mindenben megegyező okiratot jóváhagyólag és cégszerűen írták alá.

Kelt: Kiskunhalas, 2023.

|  |  |
| --- | --- |
| ................................................  Mátyus Zoltán ügyvezető  Kiskunsági Víziközmű-Szolgáltató Kft.  Vevő | ................................................  (képviselő)  Eladó |

Mellékletek:

1. Eladó pénzügyi ajánlata